**בת שבע מקובר  
ת.ז. 213874050**

**תרגיל בית – הדסים**

**חלק ב' – אסטרטגיית איכות**

סקירת דרישות

1. מומלץ להוסיף הודעות שגיאה בהתאם לתרחישי שגיאה בצד השרת, כגון: "אופס, מצטערים... תהליך יצירת הבידוד לא הושלם. אנא נסה שנית".
2. מומלץ להוסיף חיווי להפעלה תקינה של התהליך, כגון: שינוי צבע הכפתור "שלח לבידוד" והוספת הודעה "מטפלים בזה... מייד נעדכן", וכן אייקון מתאים.
3. מומלץ להוסיף חיווי להשלמת התהליך, כגון: "ההפצה הושלמה".
4. מומלץ להציג את שדות הבחירה שנקלטו באופן ברור, כדי להקל על המשתמש לאמת את הנתונים קודם הלחיצה על הכפתור "יצירת הבידוד הקבוצתי".
5. מומלץ לעדכן את הטקסט בכפתור ל"צור בידוד קבוצתי".
6. מומלץ להוסיף שלב ביניים שבו המשתמש נשאל "האם אתה בטוח שברצונך ליצור בידוד קבוצתי", תוך הצגת הרשומות שהוזנו.
7. מומלץ להוסיף חיווי בנוגע למספר האנשים שנכנסו לבידוד כתוצאה מפעולה זו, כגון: "אותרו 4 אנשים שנמצאו בקרבת החולה, נשלחו הודעות כניסה לבידוד".
8. לא ניתן מענה לתרחיש של בניינים עם מספר דירות, שכן במקרה זה, האיכון יכלול את כל דיירי הבנין ולא תבוצע הבחנה בין בני המשפחה של המאומת לבין דיירים אחרים. בהתאם לאיפיון הנוכחי, המערכת נותנת מענה מתאים רק למקרים שבהם נוצרו מגעים בין החולה לאחרים בחללים ציבוריים סגורים.
9. הזנת כתובת: ממשק גוגל מפס מאפשר גמישות בהזנת כתובות, ואינו קשיח דיו. המשתמש עשוי להיעזר בעכבר כדי לסמן את מקום הימצאו או להזין טקסט חופשי וכן מקומות יישוב מחוץ לישראל. לפיכך מוצע להקשיח את תהליך הזנת הכתובת ולהמיר את השימוש בגוגל מפס לבחירת כתובת מתוך מאגר מובנה של ערים ורחובות בישראל. יתרון נוסף של החלופה המוצעת הוא היכולת להוסיף למאגר הנתונים שדה "שכונות", ולאפשר ניתוח התפשטות קורונה בפילוח לפי איזורים מוגדרים, וכן הלאה. המידע הנוגע למיקום הוא קריטי להצלחת המערכת ולפיכך חיוני לוודא שהוא מאפשר הזנת נתונים מדויקת.
10. במידה ומוחלט להישאר עם פיצ'ר ההזנה, והמשתמש מזין כתובת שגויה או כתובת מחוץ לישראל, תופיע הודעת שגיאה מותאמת.
11. הזנת תאריך: במקרה שהמשתמש הזין תאריך המצוי מחוץ לטווח הרלוונטי (כגון שלושה שבועות קודם למועד הדיווח או תאריך מאוחר מתאריך הדיווח), תופיע הודעת שגיאה מותאמת.
12. לבדיקה – האם גוגל מפס מחזיר נקודת ציון באופן אוטומטי או שיש צורך בהמרת הכתובת לנ.צ. כנ"ל לגבי אינפוט כתובות מובנה (חלופה ב').
13. חסרה התייחסות למשך החשיפה לחולה מאומת (הצלבה בתהליך האיכון בין הזמנים החופפים) במטרה לייתר התראות שווא ביחס למי שנחשפו לפרק זמן קצר מאד.

**מקרי קצה:**

1. הזנה של כתובת מחוץ לישראל.
2. הזנה של נ"צ שאיננה מבנה אלא שטח פתוח, כמו פארק עירוני או רחוב, שאינם מחייבים כניסה לבידוד למרות קרבה לאדם מאומת.
3. הזנה של טקסט שאיננו כתובת.
4. הזנה של תאריך שהייה מחוץ לטווח הרלוונטי (מוקדם מדיי או מאוחר מדיי).
5. הזנה של מיקום הומה אדם וקריסת המערכת בשל הנפח הגדול של הנתונים

**מסמך בדיקות**

1. בדיקת תקינות התהליך (הזנה תקינה של נתונים על ידי המשתמש, לחיצה על "צור בידוד", חיווי למשתמש).
2. הזנה שגויה בשדה הכתובת/או התאריך מציגה הודעת שגיאה.
3. במידה והשרת נפל לפני סיום התהליך, תתקבל הודעת שגיאה, והתהליך ייעצר. המשתמש יצטרך לנסות שוב.
4. במידה וה-api של גוגל מפס נופל, תופיע הודעת שגיאה.